b'\n_START_ARTICLE_\nHermann Jurak\n_START_PARAGRAPH_\nHermann Jurak (30. jaanuar 1887 Kavilda vald, Tartumaa \xe2\x80\x93 5. mai 1958) oli eesti klaverimeister._NEWLINE_Jurak valmistas klavereid 1910\xe2\x80\x931940 Tartus, abit\xc3\xb6\xc3\xb6lisi ta ei kasutanud. Tema klaverid kannavad t\xc3\xa4hist "J. HERMANN". Tema ettev\xc3\xb5tmisest kasvas v\xc3\xa4lja klaverivabrik Vanemuine._NEWLINE_Tema pianiinod on pika k\xc3\xb5laga (kuni 30 sekundit, mis on 7\xe2\x80\x9310 sekundit rohkem kui varasematel klaveritel). Jurak p\xc3\xbc\xc3\xbcdis k\xc3\xb5la parandada kahekordse k\xc3\xb5lalauaga, mis oli kokku liimitud kahe paksusega kuuselaudadest. Tema kaasaegsete s\xc3\xb5nul oli see eksperiment eba\xc3\xb5nnestunud liimimisega seotud probleemide t\xc3\xb5ttu._NEWLINE_\xc3\x9cks J. Hermanni pianiino kuulub T\xc3\xb5nis M\xc3\xa4ele, kes on sellest klaverist kirjutanud ka oma raamatus "M\xc3\xbc\xc3\xbcmata naer".'